《题双瀑亭》
宋代·万规

万斛珠玑泻碧空，几年含蓄在龙宫。春秋未断纵横势，南北曾奔次第雄。

莫向寒岩长漱石，好归沧海共成功。曾看清夜陪明月，影破朝阳凤入桐。

作者简介：温州乐清人，字仁甫。神宗熙宁、元丰间试礼部不中，遂谢举子业，闭门读书，数荐皆辞。所居海滨有赤水港，船只多覆溺，规乃竭家财，率邑人买石筑堤建桥，人称“万桥”。后游田间以寿终。有《东平生文集》。